**Témy na projekt SOČ v rámci vyučovacieho predmetu SJL – 3. ročník:**

1. **Ľudová slovesnosť**

* Uviesť znaky ĽS, literárne druhy a žánre ĽS, umelecko-jazykové prostriedky v ĽS.
* Interpretovať ľudovú pieseň: *Hory, hory, čierne hory* – uviesť ju do práce (do príloh alebo v rámci kapitol).
* Interpretovať uvedenú ľudovú pieseň po stránke:

a/ tematickej → téma, hlavná myšlienka, lyrický hrdina a pod.,

b/ kompozičnej → počet veršov a strof, rým, či je použitá gradácia, prípadne kontrast a pod.,

c/ jazykovo-štylistickej → použité umelecké prostriedky v piesni

*(Pozn.: Pozri dokument: Interpretácia literárneho diela – uvedený v tejto internetovej sekcii)*

2. **Jánošíkovská tematika v slovenskej literatúre**

* Priblížiť postavu Jánošíka – informácie z jeho života, prečo sa pokladá za ľudového hrdinu.
* Uviesť a vysvetliť mýty o Jánošíkovi (hrach, zrada, opasok).
* Prečo sa postavou Jánošíka inšpirovali autori v slovenskej literatúre, zvlášť štúrovci v romantizme (prepojenie s národnostnou tematikou).
* Interpretácia literárneho diela *Smrť Jánošíkova* po stránke:

a/ tematickej → téma, hlavná myšlienka, lyrický hrdina a pod.,

b/ kompozičnej → počet spevov, rým, veršový systém,

c/ jazykovo-štylistickej → použité umelecké prostriedky v básni

*(Pozn.: Pozri dokument: Interpretácia literárneho diela – uvedený v tejto internetovej sekcii)*

3. **Nobelova cena. Starec a more**

* Uviesť základné informácie o Nobelovej cene (oblasti oceňovania NC, vznik a podstata NC, niektorí nositelia NC za literatúru...)
* Interpretácia novely *Starec a more* po stránke:

a/ tematickej → téma, hlavná myšlienka, hlavný hrdina, dej, postavy, a pod.,

b/ kompozičnej → znaky novely uplatnené v tomto diele, kompozičný postup, typ úvodu a záveru, poslanie dialógov a monológov v diele...

c/ jazykovo-štylistickej → použité umelecké prostriedky a typy viet v diele

*(Pozn.: Pozri dokument: Interpretácia literárneho diela – uvedený v tejto internetovej sekcii)*

* Prínos tohto diela – čím je pre dnešného čitateľa aktuálne (Kto môže byť dnes tým starcom? Čo predstavuje more v živote človeka? Čo ryba, ktorú sa starec snažil uloviť? ...)